open-index/open-wikipedia-markdown huggingface dataset:
Kumajri

**Kumajri** (armensk Գյումրի) er en by ved elva Akhurjan nordvest i Armenia. Kumajri er hovedstaden i provinsen Sjirak. Den ligger omtrent 120 km fra hovedstaden Jerevan og med et innbyggertall på 121&nbsp;976 (2011), er det den nest største byen i Armenia.

Navnet på byen har blitt endret mange ganger gjennom historien. Den ble først kalt Kumayri eller Gjumri, så Aleksandropol (gresk Αλεξανδρουπολις, russisk Александрополь, 1840–1924), så Leninakan (russisk Ленинакан, 1924–1990), så Gjumri igjen. Norsk skrivemåte er Kumajri.

## Historie
Greske kolonister grunnla sannsynligvis byen på 5. århundre f.Kr., men en annen teori er at kimmeriere grunnla byen 300 år tidligere, siden de erobret området i 720 f. kr. og at byen opprinnelig het Kumayri. Byen begynte derimot ikke å vokse før russerne bygget en festning her i 1837.

## Referanser


## Eksterne lenker
* 
* Surp Amenaprkich-katedralen i Kumajri
Krakens gap

***Krakens gap*** (ISBN 978-82-8157-016-0) er en spenningsbok for ungdom i alderen 10 til 14 år, skrevet av den norske forfatteren Sigbjørn Mostue i 2007. Den kom ut som tredje og siste del av trilogien *[[Alvetegnet]]*. 

## Handling
Boken handler om en gutt som heter Espen som har kommet i kontakt med en mystisk verden hvor alt som bare finnes i de gamle norske folkeeventyrene, oppi alt dette kommer en jente i klassen hans inn i bildet, Eva. Nissevennen til Espen, Nils, stjal nøkkelen *Alvetegnet* fra alvene og de har nå gitt ham "elveblest". Espen må finne nøkkelen, men den har allerede et skrømt funnet. Samtidig skal klassen til Espen ut på klassetur med en gammel skute. Der finnes det et skrømt, en liten skipsnisse og mye annet rart. Espen står ovenfor mange valg, som gjelder alt fra venner til sitt eget liv.

## Priser m.m.
Boka ble nominert til Brageprisen 2007. 
Juryens begrunnelse for nominasjonen av Mostue lød slik: En original norsk fantasyroman som setter aktuelle problemstillinger på dagsorden. Med troverdige personer, en spennende intrige, gode overganger mellom de forskjellige verdenene og godt driv i språket får leseren en historie som virkelig fenger.

## Bøkene i serien
* *[[Gravbøygen våkner]]* 2005
* *[[Nissedreperen]]* 2006
* *Krakens gap* 2007
* *[[Mørkeboka]]* 2009

## Referanser
Statens skogskole

**Statens skogskole** var et skoleslag som tok sikte på å utdanne skogteknikere for å rekruttere funksjonærer til det offentlige og det private skogbruket. Staten hadde skogskoler i Kongsberg, Bygland, Evenstad, Steinkjer og Nordre Osen.  Oppland fylke hadde skogskole i Nordre Skogsskolevei, på Brandbu.

Skolene kombinerte praktisk og teoretisk undervisning.  Da Norges landbrukshøgskole ble etablert på Ås, ble det bestemt at skogskolene dessuten skulle være forskoler for skogutdanningen ved landbrukshøgskolen. Siden ble skogskolen på Kongsberg spesialisert som forkurs til landbrukshøgskolen. Dette forkurset ble nedlagt i 2000.
På slutten av 1980-tallet ble de andre skogskolene integrert i distriktshøgskolene. Skolene ble likevel opprettholdt som egne undervisningssteder, men rundt år 2000 ble skogutdanningen nedlagt på de fleste av de gamle skogskolene.

I dag gir Høgskolen i Hedmark høyskoleutdanning i skog- og utmarksfag på Evenstad.

Staten hadde også praktiske skogskoler, statens yrkesskole for skogbruk, på Sønsterud og Saggrenda ved Kongsberg. Disse skolene er overtatt av fylkeskommunene.

## På nettet
*Statens skogskole Steinkjer - skogutdanning 1880-2005
*Høgskolen i Hedmark, Evenstad

## Litteratur
*Birger Halvorsen: *Norges Skogteknikerforbund*. I Andreas Vevstad 1998: *Norsk Forstmannsforening 100 år*. (Landbruksforlaget) ISBN 82-529-2374-7
Trondheimssuppe

**Trondheimssuppe** er ei sursøt suppe fra Trøndelag. Suppa inneholder risengryn og rosiner. Ellers inneholder den vann, surmelk og sukker, samt hvetemel for jevning. Andre ingredienser kan variere, for eksempel kanel, svisker og saft. Trondheimssuppe kan serveres både varm og kald, dersom en har Trondheimssuppe til middag, er det vanlig å ha en annen rett i tillegg. 

Oppskrift på Trondhjemsk Suppe står i Norges første kokebok *Huusholdnings-Bog, indrettet efter den almindelige Brug i norske Huusholdninger,* utgitt i 1831 av Maren Elisabeth Bang: «Dertil tages Byg – eller Perlegryn, som koges vel, og hvoriblandt tømmes Kaneel og Rosiner; naar Suppen er kogt, tages 1 Pot suur Fløde, som vispes deri, samt Sukker efter Behag.»

## Referanser


## Se også
*Sviskesuppe
*Sodd
Denofa

**Denofa** er et norsk industriselskap som ble grunnlagt i Fredrikstad i 1912. Foretaket fremstiller næringsmidler og dyrefôr. 

## Historikk
De Nordiske Fabriker, forkortet DeNoFa, ble etablert 10. mai 1912 med både norsk og tysk kapital, opprinnelig som en produsent av herdet hvalfett, som snart ble tillatt brukt av margarinfabrikkene. Denofa ble etter hvert markedsleder i Norge på matolje og fett til næringsmiddelindustrien.

Lilleborg kjøpte halvparten av Denofa i 1925. I 1955 ble det første prosessanlegget for soyabønner etablert på Øra. I 1958 kjøpte Borregaard den andre halvparten av Denofa, og året etter fusjonerte de selskapet til AS Denofa og Lilleborg Fabrikker.

Fra 1970 til 1986 opererte olje- og fettvirksomheten til Borregaard under navnet Denofa AS. I forbindelse med at Denofa-Lilleborg ble fisjonert i 1996, ble Denofa integrert med Orklas kjemiområde – Borregaard.

I 2009 ble en del av aksjene i selskapet kjøpt opp av det brasilianske landbruksselskapet AMAGGI Group, med hovedkvarter i Cuiabá i Mato Grosso. I 2013 ble Denofa AS heleid av AMAGGI Group.

## Produkter
Siden midten av 1990-tallet har Denofas hovedvirksomhet vært foredling av soyabønner. Produktene er soyamel, som brukes til fôrtilsetning; soyaolje, som enten raffineres til matolje eller brukes som fôrtilsetning; og lecitin, en emulgator som blant annet brukes i supper, sauser, majones og sjokolade.

## Referanser


## Eksterne lenker
*
Grorud Idrettslag

**Grorud Idrettslag** (stiftet 18. mars 1918) er et norsk idrettslag fra Grorud i Oslo, med aktivitetstilbud innen fotball, futsal, tennis og turn, samt trimgrupper for barn og voksne.

Klubben har elitelag i fotball og futsal, samarbeider med Lillomarka Skiklubb på langrennssida og tennisgruppa har egen bane på Ammerud ved Huken pukkverk.

Grorud ble norgesmestere i futsal etter 2014/15-sesongen, og rykket opp til OBOS-ligaen i fotball foran 2020-sesongen.

## Fotball
A-laget i fotball spilte i 2021 og 2022 i OBOS-ligaen men rykket ned i 2022. De har siden 2023 spilt i 2. divisjon. Klubben var i perioden 2002 til 2008 med i samarbeidsklubben Groruddalen Ballklubb.

## Tabellen

## Spillerstall
Oppdatert 5. april 2024.

### Utlånte spillere

## Futsal
Grorud var i eliteserien i futsal fra 2012 til 2017 og ble norgesmestere for første gang i 2014/15-sesongen, de kvalifiserte seg dermed til UEFA-cupen (2015/16-utgaven).

## Groruddalen gymsal

Groruddalen gymsal er Grorud idrettslags idrettshall. Hallen nyttes til trening for klubbens mange ulike alderbestemte og voksne treningsgrupper. Hallen nyttes også på dagtid av Groruddalen skole som ligger i samme område.

## Kjente utøvere
* Hilde Fredriksen, friidrett
* Vegard Opaas, skihopping

## Referanser


## Eksterne lenker
* 
* Grorud Arctic Match - Nordic Stadiums
Tamil

**Tamil** er et ord med flere betydninger:

* Tamil (språk), et dravidisk språk.
* Tamiler, en folkegruppe.
* Tamiltigrene, en tamilsk separatistbevegelse på Sri Lanka.
* Karnatisk musikk, tamilsk klassisk musikk.
* Bharatanatyam, tamilsk klassisk dans.
* Tamil Nadu og Sri Lanka, det tamilske geografiske kjerneområdet.
* Tamilsk litteratur, litteratur skrevet på tamil.
Mustafa Abdellaoue

**Mustafa** «**Mos**» **Abdellaoue** (født 1. august 1988) er en norsk tidligere fotballspiller. Siden januar 2022 er han ansatt som miljøarbeider ved Bjerke videregående skole i Oslo.

## Karriere
Abdellaoue startet karrieren i Oslo-klubben Skeid og signerte for Vålerenga i september 2008, sammen med lagkameraten Dawda Leigh. I 2011 ble han lånt ut til Tromsø. Denne sesongen ble «Mos» toppscorer i eliteserien med 17 mål, etter blant annet tre mål i siste kamp mot Start.

27. januar 2012 skrev han under en fireårskontrakt med den danske klubben FC København. Mens han har vært under kontrakt med FC København, har han blitt lånt ut til Vålerenga og OB. Juni 2014 signerte Abdellaoue for Aalesunds Fotballklubb.

I 2018 signerte «Mos» for Strømsgodset. Han skåret 7 mål og var tredje spilleren med flest mål den sesongen. 2 år senere ble han solgt til Sarpsborg 08. Han ble toppscorer i klubben første sesong med 6 mål.

Han bestemte seg for å avslutte karrieren sin etter sesongen 2021.

## Annet
Han er yngre bror av Mohammed «Moa» Abdellaoue, som blant annet spilte Bundesliga-klubben Stuttgart.

Abdellaoue har også spilt futsal for Holmlia Futsal. Fra 2004 til 2007 gikk han på idrettsfag ved Ulsrud videregående skole.

## Referanser


## Eksterne lenker
*
Axis and Allies Miniatures

**Axis and Allies Miniatures** er et strategispill for to personer, og bygger på det kjente brettspillet Axis and Allies. 

Temaet i spillet er andre verdenskrig, og spillerne skal lede en hær bestående av soldater, stridsvogner og/eller  fly. Spillet ble utgitt av Avalon Hill i 2005. Spillet er konstruert som et samlespill, og alle enhetene har en sjeldenhets-grad: vanlig (common), uvanlig (uncommon) og sjelden (rare). Kartene, som også fungerer som spillbrettet, er satt sammen av sekskanter. 

Axis and Allies Miniatures: War at Sea er en annen variant av spillet hvor handlingen er lagt til havet.

## Utgivelser
Det har vært utgitt flere samlinger med enheter, og det kommer fremdeles ut nye sett.

### Base set
Dette er det første settet med enheter. Det ble utgitt i 2005, og inneholdt 60 forskjellige enheter.
Frankrike, Sovjetunionen, Storbritannia og USA er de allierte nasjonen.
Aksemaktene blir representert av Tyskland, Italia og Japan

### Set II
Dette er det andre settet med enheter, og ble utgitt i slutten av 2005, og inneholdt 45 forskjellige enheter. Temaet for denne utgivelsen var Østfronten.
Her ble det og introdusert skarpskyttere, kavaleri og fallskjermsoldater.
Nye nasjoner er Nasjonalist-Kina, Polen og Romania.

### Contested Skies
Her kom 45 nye enheter med i krigen. Den ble utgitt våren 2006. Her ble det introdusert flyog antiluftskyts samt at  Australia ble lansert som nasjon.

### D-Day
Utgivelse med fokus på de alliertes landgang i Normandie. Her kom nye 45 enheter, inkludert kanadiske.
Det ble også introdusert hindringer, som for eksempel minefelt, piggtråd og bunkere. Denne ble gitt ut sommeren 2006.

### Reserves
45 nye enheter. Romania ble også presentert. Dette ble lanser november 2006.

### 1939-45
I oktober 2007 ble dette settet lansert. Det inneholdt en ny-utgivelse av 60 enheter, men ingen av dem var helt ny.
2 markante endringer som er verdt å legge merke til er at skalaen på kjøretøy (stridsvogner, biler, beltekjøretøy) ble oppjustert for å passe til soldatene. Tidligere var skalaen på
kjøretøy 12mm mens de fra 39-45 settet er oppjustert til 15mm og dermed er i samsvar med soldatene. Miniatyrene er da også kompatible med terreng og andre miniatyrer i 15mm skala, f.eks Flames of War.
I tillegg ble hexene oppjustert til 3" (7,5cm) og det ble tillatt med opptil 6 enheter i hver hex (3 axis/3 allies, kun 1 kjøretøy)

### North Africa 1940-43
Dette settet har kampene i Nord-Afrika som tema. Her kom også greske styrker med for første gang. Inneholdt 60 nye enheter.

### Eastern Front 1941-45
60 nye enheter med hovedfokus på Østfronten, kom ut oktober 2008. Her deltar også finnene for første gang.

### Italy and the Balkans 1943-1945
Planlagt utgitt våren 2009.
Dette settet er kansellert. Istedet vil settet "Early War" bli utgitt rundt årsskiftet 2009-10.
Early War tar for seg de innledende kampene i WWII fra Polen til invasjonen av Sovjetunionen.

## Eksterne lenker
* Axis & Allies Miniatures  Offisiell nettside for Axis & Allies Miniatures
* Brettspill.no
* boardgamegeek.com
Fotballtriks

**Fotballtriks** er betegnelsen på en spesiell egenskap som spillere utfører med en fotball.
## Vanlige triks
Her er noen triks.
### Step-over
**Step-over** er et triks som brukes meget ofte. Først løfter du den ene foten over ballen, så gjør du det med den andre foten. Mange kan gjøre det samme opptil mange ganger.
### Skuddfinte
**Skuddfinte** brukes til å lure motstanderen til å tro at du skyter/sender pasning. Man starter vanligvis med ballen i fart foran seg, ta benet bakover som om du skulle skyte, rett før du treffer stopper du foten. Da vil vanligvis motstanderen gå den du veien fintet skuddet mot, det mest ideelle da er å gå den andre veien som motstanderen fjern seg vekk fra. Det smarte med skuddfinte er at motstanderen aldri vet om du skal skyte eller sende pasning.

### Flikk opp,så skyt
**Flikk opp,s å skyt** er en smart måte også komme seg ut av for eksempel disse knipene:
Du står fanget i et hjørne
Du blir presset bakover (Merk deg at du må stå med ryggen mot motstanderen)
Hvis du blir presset må du ha en god kroppsbeherskelse. Flikk den opp, spark den gjerne opp litt en gang før du sparker den i en bue over motstanderen. Da kan du raskt løpe forbi ham og ta ballen.
### 360/Piruett
**360/piruett** brukes til å snu seg helt rundt en gang for å skjerme ballen fra motspilleren. Du starter med ballen ved siden eller foran deg, du stopper ballen med den ene foten før du bruker den andre til å dra den forbi motstanderen. Utfallene av dette trikset er variert fordi hele trikset kommer an på timing. Med riktig timing kommer du forbi. Sjansen for å klare det er 1:2.5 (40 % sjanse).

## Vanskeligere triks
### Regnbueflikk
**Regnbueflikk (Også kalt Rainbow Flick)** et triks som kan tolkes som en vanskeligere versjon av *Flikk opp, så skyt*. Du løper med ballen i fart foran deg, når farten slakker seg tar du sats og holder den fast helen på den fremste foten og rista på den bakerste foten. Så slenger du føttene rett opp (Når du blir bedre kan man slenge den til siden) og slipper ballen, med litt erfaring får du ballen over kroppen din og du kan løpe videre med ballen.
### Hel-til-hel
**Hel-til-hel** er et triks som brukes til å lure motstanderen til å tro at du stopper opp. Du løper med ballen frem mot motspilleren, bruk en demplingnende bevegelse (Ikke fullfør den) før du drar ballen med den ene foten bak mot den andre foten som du da bruker til å sparke ballen fremover. Forhåpentligvis går motspilleren på finten. Sjansen for det er 1:4,altså 25 %.
### Rabona
**Rabona** er et finesseskudd som kan brukes når du er fanget i et hjørne, men brukes vanligvis til innlegg og pasninger, men det har hendt at spillere har scoret på *Rabona*. Du har ballen ved siden eller foran deg, du setter det valgte benet bak det andre sånn at det bytter plass fra venstre til høyre eller motsatt, da bruker du benet som har byttet plass til å skyte, da avhenger det bare av at du får ballen opp på rista, klarer du det vil du få i beste fall et like bra skudd som du får vanligvis ved å skyte på vanlig måte.
Chhatrapati Shivaji Terminus

**Chhatrapati Shivaji Terminus** (**CST**; marathi: ; tidligere kjent som **Victoria Terminus** eller **Bombay VT**) er en jernbanestasjon i Mumbai (Bombay) i India. Stasjonen er hovedkvarter for jernbanen i det sentrale India (*Central Railway*), og betjener både langdistansetrafikk og Mumbais nett av forstadsbaner.

## Historie

Stasjonsbygget ble bygget under ledelse av Frederick William Stevens i 1887-88. Han fikk den etter datidens standarder store summen 160&nbsp;000 rupier for arbeidet. Stevens reiste rundt i Europa i ti måneder for å finne inspirasjon til den nye stasjonen, og CTS minner derfor blant annet noe om St. Pancras i London. Byggingen av stasjonen tok ca. ti år, og den ble oppkalt etter Dronning Victoria. Det gotisk-inspirerte stasjonsbygget åpnet i forbildene med Victorias gulljubileum i 1987.

I 1996 fikk stasjonens dagens navn. Navnebyttet skjedde i forbindelse med partiet Shiv Senas kampanje for å erstatte utenlandske stedsnavn med navn på marathi.

Den 2. juli 2004 ble Chhatrapati Shivaji Terminus et verdensarvsted.

I november 2008 var CST et av stedene som ble rammet i terrorangrepet i Mumbai, der terrorister kastet granater og skjøt med automatvåpen mot folkemengden.

## Referanser


## Eksterne lenker
*
Dehydratisering

**Dehydratisering**, også kalt **Zimmers hydrogenesis,** er en kjemisk reaksjon der det avspaltes vann. Dette er en eliminasjonsreaksjon. Fordi hydroksylgruppen (-OH) vanskelig avspaltes, hjelper Brønstedsyre som katalysator ofte ved å protonere hydroksylgruppen for å gi bedre avspalting, -OH2+.

I organisk syntese, finnes mange eksempler på dehydratisering:
*Reaksjon av alkohol til eter
::2 R-OH → R-O-R + H2O
*Reaksjon av alkohol til alken
::R-CH2-CHOH-R → R-CH=CH-R + H2O
*Reaksjon av karboksyl til syreanhydrid
::2 RCO2H → (RCO)2O + H2O
*Reaksjon av amid til nitril
::RCONH2 → R-CN + H2O
* **dienolbenzen rearrangement**:
:

*Sukker (sukrose) blir dehydrert https://web.archive.org/web/20060902070303/http://chemlearn.chem.indiana.edu/demos/16-1%20The%20Dehydration%20of%20Sugar%20by%20Sulfuric%20Acid.htm:

:C12H22O11 + 98% Sulfuric acid → 12 C (grafittisk skum)  + 11 H2O damp + Svovelsyre/vann

Reaksjonen er drevet av den eksoterme reaksjon som svovelsyre har med vann.

Vanlige dehydratiserngsmidler; konsentrert svovelsyre, konsentrert fosforsyre, varm aluminiumoksid, varm keramikk.

## Referanser


## Se også
*Hydratisering
Terje Stensvold

**Terje Stensvold** (født 10. oktober 1943) er en norsk operasanger (baryton).

Før han startet karrieren som profesjonell sanger, var Stensvold med i Sølvguttene.

Stensvold studerte sang i Norge og i Berlin, Budapest og London. I 1972 ble han ansatt som solist ved Den Norske Opera, der han har sunget mer enn 70 roller. Etter å ha gått av fra Den Norske Opera har Stensvold sunget ved den skotske operaen, Stockholmsoperaen og ved operaene i Frankfurt am Main, Stuttgart og Wiesbaden. Han har videre hatt roller i oppsetninger ved Deutsche Oper i Berlin, Opera de Monte Carlo, La Scala og ved Royal Opera House, og Royal Albert Hall. Stensvold har også sunget store roller ved operahusene i München, Paris, Zürich, Barcelona, Wien og Melbourne samt medvirket ved Edinburgh International Festival.. Stensvold har jobbet med dirigenter som bl. a. Ricardo Muti, Antonio Pappano, Daniel Barenboim og Simon Rattle.

Stensvold har også medvirket i mange operainnspillinger i store roller som er tilgjengelig på DVD og CD, bl.a. to innspillinger av "Den flyvende hollender" av Wagner.  
## Priser og utmerkelser
Det kongelige hoff kunngjorde 3. desember 2008 at kongen har utnevnt Stensvold til ridder av 1. klasse av St. Olavs Orden «for hans innsats som operasanger».

Det Norske Operafond tildelte i 2007 Stensvold prisen *Augusta Jerwells Premie*.

## Referanser


## Eksterne lenker
* 
*
Démarche

**Démarche** er en formell personlig henvendelse ad diplomatisk vei til et annet lands regjering eller en internasjonal organisasjon. Démarchen foretas av det démarcherende lands ambassadør eller en annen diplomatisk medarbeider på landets ambassade i landet henvendelsen rettes til, eller på den diplomatiske misjon ved vedkommende internasjonale organisasjon. Démarcher har til formål å påvirke eller informere mottakerstaten eller -organisasjonen, søke opplysninger fra den eller protestere mot dens politikk eller handlinger. I tredjeland foretar EU-landene ofte démarcher i fellesskap. Det forekommer også felles démarcher av de nordiske land.

Démarchen vil normalt bli foretatt etter uttrykkelig instruks fra utsenderstatens utenriksministerium. Det kan i instruksen bli lagt vekt på at démarchen skjer på et visst nivå, for eksempel overfor utenriksministeren personlig eller overfor en høytstående embedsmann, og at det er ambassadøren personlig som utfører den.

I forbindelse med démarchen vil ofte bli overrakt en diplomatisk note, et PM (promemoria) eller et aide-mémoire til understøttelse av démarchens innhold.

Etter utførelsen innberetter ambassaden til sitt utenriksministerium om forløpet av henvendelsen, herunder hvilken reaksjon den fremkalte.

## Referanser
Eye of the Beholder

**Eye of the Beholder** er den første singlen utgitt fra Metallicas album …And Justice for All i Nord-Amerika. I Europa ble singlen Harvester of Sorrow utgitt isteden. B-siden på singlen inneholdt en cover-versjon av Budgie-sangen *Breadfan*. I motsetning til sin etterkommer, One, havnet ikke Eye of the Beholder på de amerikanske hitlistene.

## Sangtekst
Teksten i sangen handler i hovedsak om frihet og hvordan mennesket oppfatter den, og spesielt da om ytringsfriheten. Sangen er også mot den innskrenkede friheten mennesket har på grunn av lover.

## Live-fremførelser
Hele sangen har blitt fremført live, men ikke siden 1989. Sangen har allikevel alltid vært med i bandets Justice-medleyer i de senere årene. Medleyene ble introdusert som en erstatning for å fremføre alle de lange og kompliserte sangene fra …And Justice for All. En kan finne en slik Justice Medley på bandets konsertalbum Live Shit: Binge & Purge fra 1993.

## Referanser


## Eksterne lenker
*
UTC+07.00

**UTC+07.00** er et belte av tidssoner som ligger syv timer før standardtiden UTC. I 2008 omfattet UTC+07.00 følgende områder:

## Som standard tid (hele året)
* ***' &ndash; se [[Tid i Australia]]
**
****'
* ***' &ndash; se [[Tid i Indonesia]]
**[[Sumatra]]
**[[Java (øy)|Java]]
**Vestlige og sentrale deler av [[Kalimantan]]
****'
****' 
**Provinsene [[Khovd aimag|Khovd]], [[Uvs aimag|Uvs]] og [[Bayan-Ölgii aimag|Bayan-Ölgii]] lengst vest i landet.
****' &ndash; se Tid i Thailand
****'

== Nordlige halvkule - Som standard tid (vinter) ==
* ***'  (Krasnojarsktid) 
** Krasnojarsk kraj, Kemerovo oblast og republikkene Khakasia og Tuva.  

## Nordlige halvkule - Som sommertid
*****  (Omsktid) 
** Omsk, Novosibirsk og Tomsk oblast, Altaj kraj og republikken Altaj
Chhatrapati Shivaji

**Chhatrapati Shivaji** kan vise til:

*Shivaji, indisk hærfører og grunnlegger av Marathariket
*Chhatrapati Shivaji Terminus, en jernbanestasjon i Mumbai
*Chhatrapati Shivaji internasjonal lufthavn, Mumbais internasjonale flyplass
Denitrifisering

**Denitrifisering** er en bakteriell prosess som skjer når nitrat (NO3-) omdannes til fritt nitrogen N2 eller lystgass (N2O). Det frie N2 har ingen påvirkning på miljøet, ettersom ca. 80 % av den atmosfæriske luft består av dette. Derimot er lystgasssen ikke god for miljøet, ettersom det bidrar til drivhuseffekt. Når denitrifikasjonsprosessen oppstår, er det når det er nitrat tilstede og i oksygenfrie forhold. Derutover skal det selvfølgelig også være denitrifiserende bakterier til stede, som kan omdanne og oppta den energien som oppstår i prosessen. For at de oksygenfrie forhold kan være til stede foregår prosessen i eller like under rotsonen, hvor oksygenen ikke ordentlig kan nå ned. Ettersom nitraten ikke kan binde seg til jorden følger den med vannet i vannløpet, underveis i vannløpet trenger noe av vannet ned til den oksygenfri sone hvor denitrifikasjonsbakteriene befinner seg i jorden, kan prosessen foregå. I prosessen omdanner bakteriene nitratet til oksygen som de selv har nytte av og til det frie N2, som det også er nevnt tidligere. Derved kan man si at det skjer denne prosess:

⇒N O3- → N2 + 3O2

Den oksygen som bakteriene omdanner, bruker de selv til respirasjon, slik at de på den måten skaffer energi til deres egen overlevelse.
Johann Adam Reincken

**Johann Adam Reincken** (1643–1722) var en tysk komponist, organist og gambist.

## Liv og virke
Reinckens familie slo seg ned i Deventer i 1637. Johann Mattheson oppgir at Reincken var født i 1623 i Wildeshausen, men det gjendrives av dåpsboken i Deventer som oppgir 1643. Reincken fikk sin første musikkundervisning i begynnelsen av 1650-årene, og fra 1654 studerte han orgelspill og komposisjon i tre år hos Heinrich Scheidemann i Hamburg. I 1658 ble han Scheidemanns assistent ved Katharinenkirche i Hamburg etter å ha vært et år i Nederland. Rundt 1663 etterfulgte han Scheidemann som organist ved Katharinenkirche i Hamburg, hvor han ble til sin død.

Reincken var en av de viktigste representantene for den nordtyske orgelskole. Han skapte hovedsakelig kirkemusikk, koraler, fuger og sonater. Bare få av hans verk er bevart for ettertiden, og han er stort sett glemt.

## Et utvalg verk
* Koralfantasier
** An Wasserflüssen Babylon
** Was kann uns kommen an für Noth
* Und es erhub sich ein Streit
* Toccata
** Toccata in g-moll
** Toccata in G-dur
* Les Cyclopes
* Fuge i g-moll
* 8 Suiter for cembalo

## Referanser


## Litteratur
* .
* .

## Kilder
* Ulf Grapenthin: *Reincken, Johann Adam.* I *[[Die Musik in Geschichte und Gegenwart]].* 2., omarbeidede utgave, bind 13, spalte 1506-1534.
* Ulf Grapenthin: *Bach und sein „Hamburgischer Lehrmeister“ Johann Adam Reincken.* I Martin Geck (red.): *Bachs Musik für Tasteninstrumente*. Bericht über das 4. Dortmunder Bach-Symposion 2002 (*Dortmunder Bach-Forschungen*, Band 6). Klangfarben Musikverlag, Dortmund 2003, ISBN 3-932676-11-4.
* Klaus Beckmann: *Die Norddeutsche Schule. Orgelmusik im protestantischen Norddeutschland zwischen 1517 und 1755. Teil II: Blütezeit und Verfall 1620-1755*. Schott, Mainz 2009.

## Eksterne lenker
* 
* 
*
Radiopiratene

***Radiopiratene*** er en norsk barnefilm fra 2007 regissert av Stig Svendsen. Dette er Stig Svendsens første spillefilm. Han har tidligere laget kortfilmen *Loose Ends*.

## Handling
Karl Jonathan Grannemann flytter til farens barndomshjem i den lille byen Skjelleruten. Her blir han tatt meget godt vare på. Han må gå med hjelm i skolegården og bruke støttehjul på sykkelen helt til han fyller 13 år. Karl Johan kjeder seg, helt til han gjør en spennende oppdagelse.

## Medvirkende
* Anders Hermann Clausen – Karl Jonathan
* Anna Dworak – Tante Claudia
* Gard B. Eidsvold – Johanes Jansen
* Per Christian Ellefsen – Advokat Mads Pelsen
* Henrik Giæver – Tjerand T. Yster
* Helene Gystad – Sisseline Gullego
* Henrik Mestad – Konrad
* Fridtjov Såheim – Pappa Grannemann
* Ane Dahl Torp – Mamma Grannemann
* Trine Wiggen – Sleiva

## Referanser


## Eksterne lenker
* 
*
Småvannsbu

**Småvannsbu** er ei DNT-hytte i Kjekstadmarka i Asker nær Dikemark. Hytta ble åpnet som ubetjent DNT-hytte høsten 2008. Den har fire faste sengeplasser, to ekstrasenger og dessuten plass til en eller to personer til på benker i stuen.

## Eksterne lenker
*  Skiforeningens markadatabase om Småvannsbu
* DNTs infoside om Småvannsbu
* Bilder og tekst fra åpningen av Småvannsbu høsten 2008
Domestikk

**Domestikk** er et stadig tuskaftet bomullstøy som er det samme som bleket kattun uten trykk. På senere tid har man også innført innblanding av syntetmateriale, f&nbsp;eks 50&nbsp;% polyester, og tøyet forekommer også enfarget. Anvendes bl&nbsp;a til laken og enklere ytterklær.

Ordet domestikk er en fornorskning av det engelske ordet *domestic,&nbsp;* hjemmelagd, opprinnelig, av latin *domesticus.*.
UTC+13.00

**UTC+13.00** er et belte av tidssoner som ligger tretten timer før standardtiden UTC. I 2012 omfattet UTC+13.00 følgende områder:

## Som standard tid (hele året)
****'
** [[Phoenixøyene]] 
****'

## Som standard tid (vinter på den sørlige halvkule)
****' (Siden 31.12.11, tidligere UTC-11:00 fram til og med 29.12.11)

== Sørlige halvkule - Som sommertid ==
****' (unntatt Chathamøyene)

## Se også
*Tid i Russland
*Tid på New Zealand

## Referanser


## Eksterne lenker
* Time Genie: Byer i UTC+13:00 (engelsk)
Giovanni Antonio Pandolfi Mealli

**Giovanni Antonio Pandolfi Mealli** (ca. 1620 – ca. 1669) var en italiensk komponist og fiolinist.

Man vet nesten ingenting om Mealli, men ved det Habsburgske Hoffet i Innsbruck er han nevnt med en årsutbetaling på 200 gulden.

I Civico Museo Bologna befinner det seg to trykte samlinger, hver på 6 sonater for fiolin og generalbass, opus 3 og 4. De første seks er tilegnet den tyrolske fyrstinnen Anna von Medici og de andre erkehertug Siegmund Franz. Sonatene er gitt navn etter musikerne i hofforkesteret.

## Referanser


## Kilder
* 

## Eksterne lenker
*
Bengshan

**Bengshan** (kinesisk: 蚌山区; pinyin: *Bèngshān Qū*) er et bydistrikt i byprefekturet Bengbu i provinsen Anhui i Folkerepublikken Kina. Det har et folketall på 220&nbsp;000.

## Administrative enheter
**Subdistriktene** Tianqiao (天桥街道), Qingnian (青年街道), Wei'er-gaten (纬二路街道), Huangzhuang (黄庄街道), Hongyecun (宏业村街道)

**Kommunene** Xuehua (雪华乡), Yanshan (燕山乡)

## Eksterne lenker
* Lokalregjeringens styre
Johann Heinrich Schmelzer

**Johann Heinrich Schmelzer** (ca. 1623 – 1680) var en østerriksk fiolinist, komponist og kapellmester som i sin tid ble regnet som en Østerrikes fremste fiolinister.

## Liv og virke
Schmelzer var den ledende østerrikske komponisten av instrumentalmusikk før eleven Heinrich Ignaz Franz Biber, og fikk stor innflytelse på utviklingen av sonate- og suite-formene.

Schmelzers *Sonatae unarum fidium* fra 1664 var den første samling sonater for fiolin og generalbass som ble utgitt av en tysktalende komponist. Sammen med sine eldre samtidige Giovanni Felice Sances, Antonio Bertali, samt den yngre Antonio Draghi, var Schmelzer en av de mest betydningsfulle musikerne ved det habsburgske hoffet.

Han etterlot seg en rikholdig samling verk.

## Noen verk
**Lamento sopra la morte di Ferdinando III*, 1657 
**Duodena selactarum sonatarum*, 1659
**Sacroprofanus Concentus*, 1662
**Sonatae unarum fidium seu a violino solo*, 1664
**Die musikalische Fechtschul*, 1668
* 150 suites, vokalmusikk og kirkemusikk

### Video
*Fiolinsonate av Schmelzer Apollo's Fire

## Referanser


## Litteratur
* 
* 

## Eksterne lenker
* 
* der Fechtschule
* Noter (PDF): Kyrie der ''Missa nuptialis''
* 
*
Fylkesvei 63 (Troms)

**Fylkesvei 63 (Fv63) i [[Troms]]** gikk mellom Giæverbukta og Langnes Søndre i Tromsø. Veien var 353 meter lang.

2019 ble veien arm av fylkesvei 862.

## Kommuner og knutepunkter

## Referanser


## Eksterne lenker
* Vegvesenets vegkart
Coloradoørkenen

**Coloradoørkenen** er en del av den større Sonoraørkenen i sydvestre USA og nordøstre Mexico. Ørkenen omfatter drøyt &nbsp;km² øst for Los Angeles og San Diego, og strekker seg fra San Bernardino Mountains it øst og sydøst, til Coloradoelven som har gitt navn til området. I vest ligger San Jacinto Mountains og Santa Rosa Mountains.

Coloradoørkenen omfatter blant annet de kunstig vannene Coachella Valley og Imperial Valley.
UTC+14.00

**UTC+14.00** er en tidssone som ligger fjorten timer før standardtiden UTC. Den ligger umiddelbart vest for datolinjen (men opptil 30° øst for 180°-lengdegraden), og den er dermed den første delen av planeten som starter hver nye dag. I 2012 omfattet UTC+14.00 følgende områder:

## Som standard tid (hele året)
****'
**[[Linjeøyene]] (inkl. [[Kiritimati]])
****' (Siden 31.12.11, tidligere UTC-10:00 fram til og med 29.12.11.

## Sørlige halvkule - Som sommertid
***** (Siden 31.12.11, tidligere UTC-11:00 fram til og med 29.12.11. Standardtid er UTC+13:00)

## Referanser


## Eksterne lenker
* Time Genie: Byer i UTC+14:00 (engelsk)
Direktorium

***Direktorium*** er et latinsk ord avledet av *dirigere*. Brukt om regjeringsråd eller lignende særlig etter revolusjon (for eksempel den franske) og statskupp. Under den franske revolusjonen ble den utøvende makt fra 1795 kalt *direktoriet,* dette organet hadde 5 medlemmer og utpekte ministrene. Direktoriet ble avskaffet ved Napoleons kupp i 1799. Begrepet brukes også i betydning veiledning i kirkelige spørsmål innenfor den katolske kirke. Fra senmiddelalderen ble det brukt for liturgisk rettledning.
## Referanser
Fylkesvei 7882

**Fylkesvei 7882** går mellom Laukvik og Botnhamn i Senja kommune.

Frem til 2019 hadde veien betegnelsen fylkesvei 274 (Troms).

## Kommuner og knutepunkter

## Referanser




## Eksterne lenker
* Vegvesenets vegkart 
*
Churchill (slekt)

**Churchillslekten**, stammer fra de engelske hertuger av Marlborough, blant andre (kronologisk):

**Winston Churchill (1620-1688), engelsk soldat og politiker
**John Churchill,  1. hertug av Marlborough, engelsk general
**Sarah Churchill, hertuginne Marlborough
**Jennie Jerome (lady Randolph Churchill), mor til statsminister Winston Churchill
**Lord Randolph Churchill, sønn av John Winston Spencer-Churchill, 7. hertug av Marlborough, far til Winston Churchill
****[[Winston Churchill]]** (1874–1965), britisk statsminister under andre verdenskrig
**Clementine Churchill, baronesse Spencer-Churchill (1885–1977), enke etter Winston Churchill
**Randolph Churchill, britisk konservativ politiker og sønn av Winston Churchill
***Pamela Churchill, tidligere kone til Randolph Churchill (født Pamela Digby, senere Pamela Harriman)
**Winston Churchill (1940-), britisk konservativ politiker og sønnesønn av statsminister Winston Churchill
**Arabella Churchill (veldedighetsgrunnlegger) datter av Randolph
Hannes Schneider

**Hannes Schneider** egentlig *Johann Schneider* (født 24. juni 1890 i Stuben am Arlberg, død 26. april 1955 i North Conway, USA) var en østerriksk alpinist og skuespiller.

Schneider startet i sitt første skirenn i 1907, og ble samme år ansatt som skilærer ved Hotel Post i St. Anton. der han begynte å arbeide med det som senere skulle bli kjent som Arlberg-teknikken. Etter å ha tjenestegjort i den østerrikske hæren under  første verdenskrig, kom han tilbake til Hotel Post.  I 1922 grunnla han en skiskole som raskt ble meget populær. 

I mellomkrigstiden var han med på å lage skilitteratur og skifilmer i samarbeid med Arnold Fanck. I 1920 spilte de sammen inn dokumentarfilmen *Das Wunder des Schneeschuhs*, som baserte seg på Arlberg-teknikken. Bilder fra filmen ble senere brukt som illustrasjoner i boken med samme navn, som ble utgitt i 1925. I 1931 ble den oversatt til engelsk med tittelen *The Wonders of Skiing*. Samme år gav de ut en ny skifilm, *Der weiße Rausch - Neue Wunder des Schneeschuhs*, der Schneider igjen spilte hovedrollen, men nå sammen med den unge skuespilleren Leni Riefenstahl samt andre alpiness som Rudolph Matt og  Gustav «Guzzi» Lantschner.

Hannes besøkte USA i 1936 for å demonstrere sin skiteknikk i forbindelse med en vintersportsmesse i Boston Garden. Han kjørte opp og ned i en kort trebakke som var dekket med oppraspet is. To uker senere gjentok han den samme forestillingen i Madison Square Garden.

Hannes Schneider var av jødisk herkomst, og fikk problemer med nazistene og ble satt i fengsel kort tid etter Anschluss, Nazi-Tysklands annektering av Østerrike. Med hjelp fra USA ble Hannes Schneider i 1939 smuglet til Cranmore Mountain Ski Resort i North Conway, New Hampshire, og under andre verdenskrig trente han en divisjon i USAs armé, der sønnen Herbert tjenestegjorde.

Schneider utvidet vintersportssenteret i Mount Cranmore, som etter hvert ble hans bopel. I en alder av 65 år døde han av hjerteinfarkt.

## Filmer (1920–1933)
* *Wunder des Schneeschuhs*
* *Die weiße Kunst*
* *Der Kampf mit dem Berge*
* *Eine Fuchsjagd durchs Engadin*
* *Der Berg des Schicksals*
* *Der heilige Berg*
* *Der große Sprung*
* *Der Kampf ums Matterhorn*
* *Die weiße Hölle vom Piz Palü*
* *Der weiße Rausch – neue Wunder des Schneeschuhs*
* *Mit den Skiern in den Alpen*
* *Stürme über dem Montblanc*
* *Abenteuer im Engadin*
* *SOS Eisberg*
* *Der König vom Montblanc*

## Referanser


## Litteratur
* Thöni, Hans: *Hannes Schneider –&nbsp;zum 100. Geburtstag des Skipioniers*, ingen ISBN
* Skiclub Arlberg (utgiver): *Skiclub Arlberg –&nbsp;ein Jahrhundertbericht*, ISBN 3-9501375-0-5

## Eksterne lenker
* Biografi med bilder
* Museum i St. Anton
* Skischule Arlberg, opprinnelig grunnlagt av Hannes Schneider
*
Mabamennesket

**Mabamennesket** ( 马坝人 pinyin: *Mǎbà Rén*) er premoderne hominider hvis levninger ble oppdaget i en hule nær byen Maba i byprefekturet Shaoguan nord i provinsen Guangdong i Kina.

Mabamenneskets tilholdssted er blitt en park og en turistattraksjon; det finnes et museum, og man kan besøke hulene.

## Referanser


## Eksterne lenker
* Spektrum.de - ''Neuer Altersrekord für Körperverletzung unter Menschen''
Kalka-Shimla Railway

**Kalka-Shimla Railway** er en smalsporet jernbane (762 mm) i nordvest-India som går i en av verdens mest fjellrike traseer fra Kalka til Shimla. Den er kjent for en fantastisk utsikt over åser og omliggende landsbyer.

Strekningen er totalt på 96 km, med en høydeforskjell på 1420 m mellom endestasjonene (Kalka 656 moh., Shimla stasjon 2076 moh.). Turen tar som oftest 5 1/2 time. Jernbanen er en del av Mountain Railways of India som ble skrevet inn på UNESCOs verdensarvliste i 1999, Kalka-Shimla Railway ble inkludert 2008.

## Togene
* Shivalik Deluxe Express 
* Himalayan Queen 
* Rail Car 
* Andre lokaltog

## Linjekart

|}

## Referanser
Fylkesvei 7870

**Fylkesvei 7870** knytter bygda Ersfjord i Senja kommune til fylkesvei 862. Veien er 343 meter lang.

Frem til 2019 hadde veien betegnelsen fylkesvei 253 (Troms).

## Kommuner og knutepunkter

## Referanser




## Eksterne lenker
* Vegvesenets vegkart 
*
Ten Thousand Fists

***Ten Thousand Fists*** er det tredje studioalbumet til det amerikanske heavy metal bandet Disturbed.  Det ble gitt ut 20. september 2005. Det var også det første albumet til Disturbed som ikke hadde med Steve «Fuzz» Kmak som bassist, som var blitt byttet ut med John Moyer.

Albumet har også med en fin versjon av Genesis sin "Land of Confusion".

## Sporliste

#«Ten Thousand Fists» – 3:32
#«Just Stop» – 3:43
#«Guarded» – 3:20
#«Deify» – 4:17
#«Stricken» – 4:05
#«I'm Alive» – 4:41
#«Sons of Plunder» – 3:47
#«Overburdened» – 5.57
#«Decadence» – 3:24
#«Forgiven» – 4:12
#«Land of Confusion» – 4:49
#«Sacred Lie» – 3:05
#«Pain Redefined» – 4:07
#«Avarice» – 2:56

## Eksterne lenker
*
Kamtsjatkatid

**Kamtsjatkatid** (russisk: камчатское время &ndash; *kamtsjatskoje vremja*), også kjent som **Petropavlovsktid **(**PETT**) eller **Anadyrtid** (**ANAT**) er en tidssone i Russland, oppkalt etter halvøya Kamtsjatka. Den ligger 12&nbsp;timer foran UTC (UTC+12) og 9&nbsp;timer foran Moskvatid (MSK+9). Denne tidssonen har siden oktober 2014 blitt brukt i de to østligste regionene i Russland, Kamtsjatka kraj og Tsjukotka, hvor den også ble benyttet før tidssonereformen i 2010.

*Kamtsjatka sommertid* (*PETST*) tilsvarer UTC+13, men fremdeles 9&nbsp;timer foran Moskva (MSK+9). Denne blir imidlertid ikke lenger brukt (se under).

Fra 28. mars 2010 ble Kamtsjatkatidssonen innlemmet i Magadantidssonen, og Kamtsjatkatid var dermed ikke lenger i bruk. Mellom 2011 og 2014 hadde Russland «permanent» sommertid. På grunn av tap av dagslys på ettermiddagene var endringen av tidssonene meget upopulær og medførte en rekke protester, spesielt i Petropavlovsk-Kamtsjatskij. Den separate MSK+9 tidssonen Kamtsjatkatid ble gjeninnført i oktober 2014. Sommertid ble imidlertid ikke gjeninnført.

## Områder med Kamtsjatkatid
* Kamtsjatka kraj
* Tsjukotka

## Se også
*Tid i Russland

## Referanser
Krasnojarsktid

**Krasnojarsktid** (**KRAT**) (russisk: красноярское время &ndash; *krasnojarskoje vremja*) er en tidssone i Russland, oppkalt etter byen Krasnojarsk. Den ligger 7&nbsp;timer foran UTC (UTC+7) og 4&nbsp;timer foran Moskvatid (MSK+4). 

Områder som bruker Krasnojarsktid er (per 2026) Krasnojarsk kraj, Kemerovo oblast, republikken Khakasia, republikken Tuva, Altaj kraj, republikken Altaj, Novosibirsk oblast og Tomsk oblast.

Krasnojarsktid ble tidligere kalt *Novosibirsktid*, helt til Novosibirsk oblast i 1993 gikk over til Omsktid (MSK+3/MSD+3).

*Krasnojarsk sommertid* (*KRAST*) tilsvarer UTC+8, fremdeles 4&nbsp;timer foran Moskva (MSK+4). Denne blir imidlertid ikke lenger brukt (se under).

Den 27. mars 2011 gikk Russland over til helårlig sommertid. I stedet for å veksle mellom UTC+7 om vinteren og UTC+8 om sommeren ble Krasnojarsktid låst på UTC+8 fram til 2014, da den ble satt tilbake til UTC+7 hele året.

## Se også
*Tid i Russland

## Referanser
Simla

**Simla** (hindi: शिमला, Śimlā, og punjabi: *Simla*) er hovedstad i delstaten Himachal Pradesh i India. Befolkning er på ca. . Byen ligger på en fjellrygg i ca.  meters høyde. Simla er universitetsby og har en lufthavn, som ligger ca. 20 km fra byen. Den ligger ca. 115 km fra Chandigarh, som er nærmeste store by, og 365 km fra New Delhi, den nasjonale hovedstaden.

Demografisk består befolkningen av punjabier, men der bor også en del tilflyttede tibetanere. 

Simla ble annektert av britene i 1819 etter gurkhakrigen. På det tidspunktet var det kjent for et tempel for hinduisme. Fra 1912 til 1947 var byen sommerhovedstad i Britisk India. 

Byen er utgangspunkt for Kalka-Simla Railway som går fra Kalka til Simla.  

Simla ligger i den nordvestlige delen av Himalaya. Med en gjennomsnittlig høyde på 2397,59 meter moh., ligger byen spredt på en fjellrygg. Byen strekker seg nesten 9,2 km fra øst til vest. Det høyeste punktet i Simla, er åsen Jakhoo på 2454 meter.
Magadantid

**Magadantid** (**MAGT**) (russisk: магаданское время &ndash; *Magadanskoje vremja*) er en tidssone i Russland, oppkalt etter byen Magadan. Den ligger 11&nbsp;timer foran UTC (UTC+11) og 8&nbsp;timer foran Moskvatid (MSK+8). Områder som benytter Magadantid er (per 2026) Magadan oblast, øygruppen Kurilene i Sakhalin oblast og den østligste delen av republikken Sakha.

Fra 26. oktober 2014 til 24. april 2016 lå Magadan Oblast i UTC+10 (MSK+7), som er Vladivostoktid. I dette tidsrommet ble tidssonen UTC+11 (MSK+8) kalt **Srednekolymsktid**, og ble kun brukt av  mennesker i de østre delene av republikken Sakha og de nordre Kurilene.

## Se også
*Tid i Russland

## Referanser
Antonio Draghi

**Antonio Draghi** (1634–1700) var en italiensk komponist, librettist og sanger.

Draghi må ha fått sin musikalske utdanning i Padova, da han i 1645 nevnes som sopran i byens San Antonio-kapell. I 1657 hadde han en rolle i operaen *Le fortune di Rodope e di Damira* ved *Teatro San Apollinare* i Venezia.

Etter 1658 er han bassist ved , fra 1668 som visekapellmester, og i 1682 som hoffkapellmester etter Johann Heinrich Schmelzer. Draghi skapte rundt 120 operaer og mer enn 40 større kirkemusikalske verk.

Komponisten Giovanni Battista Draghi var formodentlig Antonio Draghis bror.

## Referanser


## Kilder
*  
* 

## Eksterne lenker
* 
*  Sceneverk
Daimler-Benz AG

**Daimler-Benz AG** var en tysk produsent av motorer, motorkjøretøyer, og maskiner. Selskapet ble grunnlagt i 1926. En gjensidig avtale ble inngått 1. mai 1924 mellom Karl Benz' Benz & Cie. og Daimler Motoren Gesellschaft. Avtalen var gjeldende frem til år 2000.

## Referanser
Jakov Kulnev

**Jakov Petrovitsj Kulnev** (russisk: Яков Петрович Кульнев) født (, død ) var sammen med Pjotr Ivanovitsj Bagration og Aleksej Petrovitsj Jermolov blant de mest populære russiske generaler under Napoleonskrigen.

## Eksterne lenker
* 
*  Diktet «Kulneff» om Jakov Kulnev, fra ''Fänrik Ståls sägner''
Daily Express

***Daily Express*** er en britisk tabloidavis med et opplag på  (per november 2017).

Avisen ble grunnlagt i 1900. Søndagsutgaven Sunday Express ble lansert i 1918. Daily Express eies av Richard Desmond, og er flaggskipet i avisgruppen Express Newspapers, som også utgir *[[Daily Star]]*.

Den politiske profilen er sterkt høyreorientert og EU-fiendtlig.

## Referanser


## Eksterne lenker
* 
*
Johann Paul von Westhoff

**Johann Paul von Westhoff** (1656–1705) var en tysk komponist og fiolinist.

Ved siden av Heinrich Ignaz Franz Biber og Johann Jakob Walther ble Westhoff regnet blant sin tids mest framstående fiolinister i det tysktalende Europa.

## Liv og virke
Westhoff var sønn av rittmester, luttenist og kurfyrstelig saksisk posaunist Friedrich von Westhoff, opprinnelig fra Lübeck.

Av de få detaljene som er kjent om Westhoffs omvekslende liv kan nevnes at han var fenrik i general Graf von Schulz' livgarde under beleiringen av Buda i 1680,  spilte som fiolinvirtuos ved Ludvig IVs hoff i Versailles i 1682 og ved keiserhoffet i Wien i 1684, foretok en mengde reiser, var ansatt ved hoffkapellet i Dresden, hadde et professorat i fremmedspråk ved *[[Universitetet i Wittenberg|Leucorea]]* i Wittenberg og tilslutt var ansatt som musiker og sekretær hos storhertugen i Weimar.

Stilen til Westhoff er påvirket av den noe eldre Johann Jakob Walther, som han i flere år arbeidet sammen med ved hofforkestet i Dresden.

Johann Sebastian Bach var ansatt ved hoffkapellet i Weimar fra 1708 og arbeidet dessuten ved hoffet en kort periode i 1703, det vil si mens Westhoff fremdeles var aktiv ved kapellet. Det er derfor ganske sikkert at Bach kjente til verkene hans, og Westhoffs seks suiter for fiolin solo (1696) regnes som viktige forløpere for de likeartede seks sonater og partitas for fiolin solo som Bach skrev 24 års senere.

## Verk
* *Erstes Dutzend Allemanden, Couranten, Sarabanden und Giguen*, Dresden 1682 (tapt)
* *Sonata für Violine und Basso continuo* publisert i *[[Mercure de France|Mercure Galant]]*, Paris, desember 1682
* *Suite pour le violon seul sans basse*, *Mercure Galant* januar 1683
* 6 *Sonate a Violino solo con basso continuo*, Dresden 1694
* 6 suiter for fiolin solo, Dresden 1696

## Diskografi
* *Johann Paul von Westhoff - Sonates pour Violon et Bass continue* med David Plantier, fiolin og *Les plaisirs du Parnasse*, ZZT 050201, 2005

## Referanser


## Litteratur
* Johann Gottfried Walther: *Musicalisches Lexicon oder Musicalische Bibliothec.* Wolffgang Deer, Leipzig 1732, s. 649–650 (online).
* Christoph Wolff: *Johann Sebastian Bach: The Learned Musician*. Oxford University Press , 2002, ISBN 0-19-924884-2

## Eksterne lenker
* 
* 
* ''Violinwerke von Johann Paul von Westhoff'', omtale av en innspilling av fiolinsonatene (Deutschlandfunk)
* CD reviews, musica-dei-donum.org
*
Fylkesvei 7776

**Fylkesvei 7776** går mellom Kvaløyvågen og Sørhellneset i Tromsø kommune. Veien er 16,2&nbsp;km lang.

Frem til 2019 hadde veien betegnelsen fylkesvei 65 (Troms).

## Kommuner og knutepunkter

## Referanser




## Eksterne lenker
* Vegvesenets vegkart 
*
EM i friidrett 1954 – 400 meter menn

Ævelsen **400 meter menn** ved EM i friidrett 1954 i Bern, Sveits ble avholdt den 25., 26. og 27. august. 

Norge var ikke representert i øvelsen.
__TOC__
## Rekorder
Mesterkskapsrekord før denne konkurransen:

Det ble satt ny mesterskapsrekord under konkurransen:

## Finalen

## Eksterne lenker
* Resultater1
* Resultater2
* Norske EM-deltakere
Fylkesvei 7914

**Fylkesvei 7914** går mellom Utheim og Hansnes på Ringvassøya i Karlsøy kommune. Veien er 13,9&nbsp;km lang.

## Beskrivelse
Veien begynner ved Hansnes, administrasjonssenteret i Karlsøy kommune, som en direkte fortsettelse av fylkesvei 863. Den fortsetter herfra nordover langs østsida av Ringvassøya, gjennom den stort sett ubebodde nordlige delen av Langsundet, som gradvis svinger mot vest og går over i Vannsundet. Ved Storneset snur veien sørover og inn i Grunnfjorden. Veien går gjennom bygda Grunnfjord, som ligger langs østsida av fjorden, fra Storneset og helt inn til veienden ved gården Utheim innerst i fjordbotnen. Fra slutten av fylkesveien fortsetter en nedlagt og delvis forfallen veistubbe rundt en kilometer videre utover langs vestsida av fjorden.

Frem til 2019 hadde veien betegnelsen fylkesvei 304 (Troms).

## Kommuner og knutepunkter

*Endepunkt Utheim
*Grunnfjorden

## Referanser




## Eksterne lenker
* Vegvesenets vegkart 
*
Neal Foulds

**Neal Foulds** (født 13. juli 1963) er en engelsk tidligere profesjonell snookerspiller og nåværende kommentator innen sporten.

Foulds klatret raskt på verdensrankingen etter at han ble profesjonell i 1983 og nådde en tredjeplass for sesongen 1987/1988. Denne plassen opprettholdt han også den påfølgende sesongen. Hans eneste seier i en rankingturnering kom i 1986 da han vant BCE International etter å ha slått Cliff Thorburn 12–9 i finalen. Hans beste resultat i verdensmesterskapet i snooker var i 1987 da han kom til semifinalen, men tapte med 9–16 for Joe Johnson.

I dag jobber Foulds som kommentator for flere ulike tv-stasjoner og også et veddeselskap.

## Referanser


## Eksterne lenker
* 
*
Bolt (1994)

***Bolt*** er en dramafilm produsert fra 1994, regissert av Henri Colline.

## Handling
Historien følger en tøff og barsk motorsykkel-fører fra New Jersey ved navn Bolt, som er på ferd over hele landet på vei vestover. Men underveis møter han sin tidligere konkurrent Billy Niles.

## Skuespillere
* Richard Grieco som Bolt
* Michael Ironside som Billy Niles
* Sean Young som Patty Deerheart
* Thea Phillips som Brandy
* Griffith Brewer som en gammel mann
* Mike Phillips Kanentakron som bestefar Deerheart
* Noel Habel som Arthur
* Jason Cavalier som John
* John Cross The River som Jonah
* Jean-Marc Eshkibok som Victor
* Brian Dooley som Sheriff Barby
* Ted Whittall som Tector

## Eksterne lenker
*